วิทยา เตรียมเดินทางไปหารือกับชาวสวนยางที่ยังคงปิดถนน
นายวิทยา แก้วภราดัย ส.ส.นครศรีธรรมราช พรรคประชาธิปัตย์ เปิดเผยว่า เตรียมเดินทางไป จ.นครศรีธรรมราช เพื่อไปหารือกับกลุ่มผู้ชุมนุมชาวสวนยางที่ยังคงปิดถนนในวันนี้ (18 ก.ย.) พร้อมกับนายนิพิฏฐ์ อินทรสมบัติ ส.ส.พัทลุง พรรคประชาธิปัตย์ และนายอภิชาติ การีกาญจน์ ส.ส.พรรคประชาธิปัตย์ โดยจะลงไปดูความเป็นอยู่ของชาวบ้าน หลังจากเหตุการณ์เกิดขึ้นหลายวันแล้ว โดยฟังข่าวด้วยความสับสน และแปลกใจที่ทางผู้ใหญ่ไม่ว่าจะเป็นสำนักงานตำรวจแห่งชาติพูดจาให้ร้ายการชุมนุมตลอด เมื่อมองไม่เห็นช่องทางว่าจะเจอกันได้อย่างไร โฆษกรัฐบาล รัฐมนตรีมหาดไทย และรองเลขาธิการนายกรัฐมนตรีทั้งหมดกลายเป็นม็อบชั่วร้ายหมด ประชาชนชั่วร้ายหมด มีคน นายทุน นักการเมืองหนุนหลัง แต่ไม่ยอมบอกมาว่าเป็นใคร ทำด้วยความรู้สึกว่าสนุกสนานกับการให้สัมภาษณ์กรุงเทพฯ เชื่อว่าคนในพื้นที่ที่จะแก้ปัญหาจะหนักใจมากอย่างไรก็ตาม การที่ลงพื้นที่ทำอย่างเปิดเผย โดยไปในฐานะ ส.ส. และดูแลความเดือดร้อนของประชาชน ไม่เคยคิดจะปิดบัง แต่รัฐบาลพยายามใส่ร้ายป้ายสีว่าพรรคการเมืองอยู่เบื้องหลัง คือจะพูดตรงๆ ว่าพรรคประชาธิปัตย์ก็กลัว จะพูดตรงๆ ว่าใครก็ไม่กล้า เพราะเป็นการพูดตีกินการเมืองไปเรื่อยๆ เพื่อไม่แก้ปัญหาแค่นั้นเองส่วนทางออกของความขัดแย้งในครั้งนี้นั้น มองว่ายังยาก เพราะว่ารัฐบาลปากแข็ง เสียงแข็ง คือไม่พูดอะไรแล้วเรื่องปัญหาราคายาง ที่จริงถ้าลำดับให้ดี รัฐบาลเป็นฝ่ายผิดสัญญากับการชุมนุมที่สี่แยกควนหนองหงษ์เอง เพราะว่าหลังสุด คือการที่ พล.ต.อ.ประชา พรหมนอก รองนายกรัฐมนตรีโทรไปจากโรงแรมทวิน โลตัส ที่มีการเจรจาเรื่องราคายางกัน โทรไปไปหาผู้นำม็อบ เข้าใจว่าเป็นนายเอียด เซ้งเอียด ที่ชุมนุมกันอยู่ที่สี่แยกควนหนองหงษ์ บอกว่ารัฐบาลรับประกันราคายาง 90 บาท ทำให้ชาวบ้านที่ชุมนุมที่สี่แยกควนหนองหงษ์สลายการชุมนุมไปเรียบร้อย แต่หลังจากนั้น 2 วัน รัฐบาลเปลี่ยนจาก 90 บาท เป็นมาเป็นชดเชยชดปัจจัยการผลิต 2520 บาทต่อไร่ และไปควานหาคนมาลงนามร่วมกับรัฐบาลจนได้ 2000 กว่าบาท และบอกว่าจบแล้วไม่มีแล้ว แล้วไปบอกเขาทำไมว่ารับประกันราคา 90 บาท ใครเป็นคนผิดสัญญา แต่วันนี้ทำแกล้งลืมไปหมดว่ารัฐบาลช่วยแล้วพอแล้วขณะที่วันที่เจรจากับชาวสวนยาง สัญญาสุภาพบุรุษที่มีกับการชุมนุมครั้งนั้นหายไปไหน ชาวบ้านจึงมาทวงถาม วันนี้ ปรากฏว่ารัฐบาลคิดอย่างเดียวจะให้เลิกม็อบ และม็อบเป็นพวกนายทุน ซึ่งได้ข่าวว่าสัมภาษณ์ถึงขั้นว่านายทุนกักตุนยางไว้ 200000 ตัน ถ้ารัฐบาลประกันก็จะได้ประโยชน์ ซึ่งมองไม่ออกว่าจะได้ประโยชน์อะไร ถ้าประกันก็ประกันจากชาวบ้าน ไม่ได้ไปประกันยางที่ขายไว้ในโกดังแล้ว ถ้าประกันแบบนั้นรัฐบาลก็บ้า เพราะฉะนั้น การที่นำเสนอความคิดต่างๆ เพื่อเป็นการใส่ร้ายกัน เรื่องของการพูดคุยก็จะยากขึ้นเรื่อยๆ ต้องลดการพูดของพวกในกรุงเทพฯ โดยเฉพาะฝ่ายรัฐบาลทั้งนี้ ได้คุยกับนายวิสาร เตชะธีราวัฒน์ รัฐมนตรีช่วยว่าการกระทรวงมหาดไทยว่าต้องเตือนคนของท่านให้หยุดพูดน้อยลงหน่อย จะมีโอกาสคุยกับชาวบ้านจริงๆ คือถ้าพูดอยู่ฝ่ายเดียวอย่างนี้ คิดว่าคุยกับชาวบ้านยาก โดยตั้งใจจะไปคุยกับชาวบ้านช่วยให้เหตุการณ์คลี่คลายด้วย ไม่อยากให้ชาวบ้านต้องเจ็บต้องเหนื่อย และคิดว่ารัฐบาลต้องเริ่มต้นในการพูดคุยเจรจา ถ้าหาช่องไม่ถูก จะลองไปดู ถ้ารู้สึกว่าชาวบ้านคิดยังไงต้องการยังไงจะหาช่องทางให้ทางรัฐบาลลงไปคุยกับชาวบ้าน
 นายวิทยา แก้วภราดัย ส.ส.นครศรีธรรมราช พรรคประชาธิปัตย์ พร้อมกับนายนิพิฏฐ์ อินทรสมบัติ ส.ส.พัทลุง เตรียมเดินทางไปที่ จ.นครศรีธรรมราช เพื่อไปหารือกับกลุ่มผู้ชุมนุมชาวสวนยางที่ยังคงปิดถนน โดยจะลงไปดูความเป็นอยู่ของชาวบ้าน หลังจากเหตุการณ์เกิดขึ้นหลายวันแล้ว
ควนหนองหงษ์,ชาวสวนยาง,นครศรีธรรมราช,นิพิฏฐ์ อินทรสมบัติ,ปชป.,ประชาธิปัตย์,ยาง,ยางพารา,วิทยา แก้วภราดัย,ส.ส.